Ku wa 25 Ukwakira 2024

Name

Address

City, State, Zip Code

Kuri [Parent/Guardian name],

Nuko nuko! Umwana wawe yagaragaje ubushake bwo gukorana na Best Buddies muri [School Name]! Best Buddies International ni umuryango wa 501© (3) udaharanira inyungu wiyemeje kubaka ihuriro mpuzamahanga ry'abakorerabushake bashyiraho amahirwe y’ubushuti bw’umuntu ku wundi, umurimo udaheza, kubaka imiyoborere, imibereho idaheza, n’ubufasha bw’umuryango ku bantu bafite ubumuga bw’imitekerereze n’ubw’imikurire (IDD).

**Icyo wakwitega**

Gahunda z’ubushuti za Best Buddies zitanga amahirwe ku banyeshuri bafite cyangwa badafite IDD yo guhura no kubaka ubushuti bukomeye ari nako bubaka umuryango mugari wo ku ishuri udaheza. Mu cyiciro cya Best Buddies, abanyeshuri batumirirwa kwitabira ibikorwa byo mu itsinda ngarukakwezi kandi bashobora guhitamo guhuzwa umwe umwe kugira ngo abanyeshuri bafite ubumuga n’abatabufite babe incuti. Izo ‘ncuti ebyiri ebyiri’ zimarana umwanya, zikaganira – hifashishijwe telefone cyangwa mesaje, imbuga nkoranyambaga, cyangwa imbonankubone ku ishuri – byibuze rimwe mu cyumweru kandi bashishikarizwa kumarana umwanya kabiri mu kwezi – mu gihe cy’amasomo, mu ihuriro ry’icyiciro cyabo, cyangwa mu muryango mugari. N’ubwo ibikorwa byo mu mu muryango mugari atari itegeko, dushishikariza incuti guhura hanze y’ishuri kugira ngo barusheho kugirana ubucuti bwimbitse kandi buhamye. Icyiciro cya Best Buddies kandi gitanga amahirwe atandukanye yo kubaka imiyoborere harimo imyanya y’ubuyobozi yibanda ku gutegura amahuriro y’ingirakamaro, kubaka imikoranire ihamye, no guteza imbere intego ya Best Buddies ku ishuri no mu muryango mugari.

N’ubwo nta kiguzi bisaba kujya mu cyiciro cya Best Buddies, kwitabira ibikorwa bimwe na bimwe bishobora kwishyuzwa. Icyakora ibyinshi kubyitabira ni ubuntu cyangwa se bikishyurwa hifashishijwe ikusanyankunga ry’icyo cyiciro cyangwa inkunga y’ubuyobozi bw’ishuri. Ibikorwa ngarukakwezi bishobora kuba mu gihe cy’amasomo, ku mugoroba cyangwa mu mpera z’icyumweru bitewe n’igihe abanyeshuri babonekera. Abayobozi b’icyiciro n’abajyanama babo bazagena igihe n’incuro inama n’amahuriro bibera.

**Ni gute wakwitabira**

Abanyeshuri bose bagomba kuzuza ubusabe bwo kuba abanyamuryango kugira ngo bitabire gahunda ya Best Buddies. Iyi fishi ikusanya amakuru y’umwirondoro ndetse n’uruhushya rwo kwitabira rw’umubyeyi/umurezi. Ubusabe bwo kuba umunyamuryango buboneka kuri interineti kuri [bestbuddies.org/join](http://www.bestbuddies.org/join).

**Andi makuru**

Niba ukeneye andi makuru kuri Best Buddies, sura urubuga [bestbuddies.org/bbu](http://www.bestbuddies.org/bbu). Uzahasanga isangano ry’ibyifashishwa bitandukanye biguha amakuru arambuye ku bijyanye n’intego yacu na gahunda zacu. Niba wifuza kugira uruhare rwisumbuyeho, watwandikira kuri imeyiri [Advisor Name, Phone Number & Email Address] kugira umenye uburyo bwiza washyigikiramo gahunda ya Best Buddies kuri [School Name]!

Urakoze gushyigikira ubwitabire bw’umwana wawe mu kubaka umuco w’ubugwaneza kandi udaheza muri [School Name]!

Mugire amahoro,

[Signature]

[Printed Name]

[Title]